《寄睦州苏长使君》
宋代·张伯玉

阔步曾飞到广寒，一麾聊顿野云间。
虬蟠涧底未失水，鹤在笼云且看山。
旧日笑谈犹壮否，近来书信亦稀还。
严滩桐岭宜秋醉，却恐才高不奈閒。

作者简介：建州建安人，字公达。第进士。尝为苏州郡从事。仁宗嘉祐云为御史，出知太平府，后为司封郎云。工诗善饮，时号张百杯，又曰张百篇。有《蓬莱集》。